[{"text_idx": "#000004", "text": "Rahvusvahelise so\u0303jauuringute instituudi (ISW) hinnangul pole Venemaa, hoolimata Vene presidendi esindaja Dmitri Peskovi hiljutistest kommentaaridest, loobunud Ukrainas oma maksimumeesma\u0308rkidest. Slovakkia va\u0308lisminister Rastislav Kac\u030cer kinnitas neljapa\u0308eval, et Slovakkia kaalub laskemoona tootmise alustamist Ukraina tarbeks. Zelenski hoiatas oma o\u0303htuses videopo\u0308o\u0308rdumises, et okupeeritud aladelt vo\u0303ib veel aastaid Vene va\u0308gede ja\u0308etud lo\u0303hkekehi leida."}, {"text_idx": "#000006", "text": "- Bulgaaria valmistub andma Ukrainale esimest korda so\u0303jalist abi;"}, {"text_idx": "#000008", "text": "- WSJ: USA kavatseb reedel kehtestada Venemaa vastu uued sanktsioonid;"}, {"text_idx": "#000009", "text": "- USA teatas uuest relvaabi paketist;"}, {"text_idx": "#000010", "text": "- Slovakkia kaalub laskemoona tootmist Ukraina tarbeks;"}, {"text_idx": "#000011", "text": "- Suurbritannia saadab Ukrainale o\u0303huto\u0303rjesu\u0308steeme;"}, {"text_idx": "#000012", "text": "- Zelenski: Vene miinid tekitavad probleeme veel mitmeid aastaid;"}, {"text_idx": "#000014", "text": "Bulgaaria valmistub saatma esimest so\u0303jalist abi Ukrainasse"}, {"text_idx": "#000015", "text": "Bulgaaria saadab Ukrainasse esimest korda alates Venemaa ta\u0308iemahulisest invasioonist oma so\u0303jalist abi, vahendas Reuters."}, {"text_idx": "#000016", "text": "Bulgaaria parlament kiitis reedel heaks nimekirja relvadest, mis valitsuse ettepanekul Ukrainale plaanitakse anda. Peamiselt on Bulgaarial kavas anda Ukrainale kergrelvastust ja laskemoona."}, {"text_idx": "#000017", "text": "Bulgaaria on siiani olnud u\u0308ks va\u0308heseid Euroopa Liidu riike, kes pole Ukrainale so\u0303jalist abi saatnud."}, {"text_idx": "#000018", "text": "Bulgaaria kaitseministri kohuseta\u0308itja Dimitar Stojanovi so\u0303nul ei saa riik praegu Ukrainale anda raskerelvastust, na\u0308iteks S-300, S-125 ja teisi o\u0303huto\u0303rjesu\u0308steemie, samuti SU-25 ja MiG-29 ha\u0308vituslennukeid. \"Me peaksime ko\u0303igepealt varustuse va\u0308lja vahetama,\" u\u0308tles ta."}, {"text_idx": "#000019", "text": "Saksamaa saadab Ukrainale 18 iseliikuvat suurtu\u0308kki"}, {"text_idx": "#000022", "text": "Ukraina meedia: Vene va\u0308gede poolt okupeeritud Donetski linnas toimusid plahvatused"}, {"text_idx": "#000023", "text": "Kreml-meelsed Donetski vo\u0303imud va\u0308idavad, et Ukraina pommitas linna tsiviiltaristut. Kiiev pole neid va\u0308iteid kommenteerinud."}, {"text_idx": "#000026", "text": "\"USA muretseb Iraani toetuse pa\u0308rast Vene so\u0303java\u0308ele, mis peaks la\u0308hikuudel kasvama. See vo\u0303ib ho\u0303lmata sadade ballistiliste rakettide tarnimist Venemaale,\" u\u0308tles reedel USA rahvusliku julgeoleku no\u0303ukogu esindaja John Kirby"}, {"text_idx": "#000027", "text": "USA muretseb, et Venemaa vo\u0303ib omakorda saata Iraanile helikoptereid ja o\u0303huto\u0303rjesu\u0308steeme, vahendas Bloomberg."}, {"text_idx": "#000031", "text": "\"Tu\u0308rgi diplomaatilised pingutused Ukrainas po\u0303hinevad ideel, et so\u0303jas ei saa olla vo\u0303itjaid ning maailmas ei saa olla kaotajaid,\" u\u0308tles Erdogan."}, {"text_idx": "#000032", "text": "Tu\u0308rgi president kinnitas ka Ukraina territoriaalse terviklikkuse po\u0303himo\u0303tte austamist. Samas kritiseeris Erdogan la\u0308a\u0308neriikide \"mo\u0303eldamatut poliitikat\" Venemaa suunas ning vastuolude tekitamist."}, {"text_idx": "#000033", "text": "Erdogan lisas, et Vene-Ukraina so\u0303da kahjustab mitmel viisil tervet maailma. Tu\u0308rgi president teatas lisaks, et ko\u0303neleb 11. detsembril Putiniga. Samuti kavatseb Erdogan suhelda Zelenskiga."}, {"text_idx": "#000034", "text": "Erdogan ma\u0308rkis oma so\u0303navo\u0303tus muuhulgas, et 60 protsenti maailma kriisifenomenidest toimub piirkondades, mis asuvad Tu\u0308rgi la\u0308hedal."}, {"text_idx": "#000035", "text": "Putin va\u0308itis, et Venemaa vo\u0303ib hinnalae to\u0303ttu va\u0308hendada naftatootmist"}, {"text_idx": "#000036", "text": "Venemaa juht Vladimir Putin u\u0308tles, et riik vo\u0303ib naftatootmist ka\u0308rpida. Putin kordas oma vana juttu ja u\u0308tles, et Venemaa ei tarni naftat riikidele, mis tunnistavad hinnalage."}, {"text_idx": "#000037", "text": "\"Olen juba o\u0308elnud, et me ei mu\u0308u\u0308 nendele riikidele, kes selliseid otsuseid teevad. Vajadusel kaalume tootmise va\u0308hendamist,\" va\u0308itis Putin."}, {"text_idx": "#000040", "text": "S\u030cerevato\u0303i so\u0303nul on olukord Bahmutis raske, kuid kontrolli all, vahendas CNN."}, {"text_idx": "#000041", "text": "Energoatom: Vene okupatsioonivo\u0303imud on hakanud Zaporiz\u030cz\u030cja tuumajaama to\u0308o\u0308tajad rohkem represseerima"}, {"text_idx": "#000042", "text": "Ukraina riikliku elektriettevo\u0303tte Energoatom teatel on Vene okupatsioonivo\u0303imud asunud Zaporiz\u030cz\u030cja tuumajaama to\u0308o\u0308tajaid rohkem represseerima, vahendas Unian."}, {"text_idx": "#000043", "text": "Energoatomi so\u0303nul tungisid Vene so\u0303java\u0308elased tuumajaama sotsiaalosakonda ning teiste to\u0308o\u0308tajate juuresolekul peksid ra\u0308ngal moel sealse osakonna juhti ja tema asejuhti."}, {"text_idx": "#000044", "text": "Peale peksmist viidi kaks meest teadmata asukohta edasi."}, {"text_idx": "#000045", "text": "Vene va\u0308ed pommitasid reedel Hersoni haigla lasteosakonda ja morgi"}, {"text_idx": "#000046", "text": "Hersoni oblasti juht Jaroslav Janus\u030cevis\u030c ja Ukraina presidendi kantselei asejuht Ko\u0303ro\u0303lo To\u0303mos\u030cenko teatasid Telegrami kaudu, et Vene va\u0308ed pommitasid reedel Hersoni linna haiglat. Pommitamises sai kahjustada haigla lastehaigla osa ning surnukuur."}, {"text_idx": "#000047", "text": "Keegi Vene va\u0308gede ru\u0308nnakus viga ei saanud."}, {"text_idx": "#000050", "text": "Uued sanktsioonid kehetestakse Vene drooniru\u0308nnakute ja Venemaa inimo\u0303iguste rikkumiste to\u0303ttu."}, {"text_idx": "#000053", "text": "Suure to\u0303ena\u0308osusega pannakse sanktsioonide alla ka need, kes vastutavad Vene vo\u0303imude korraldatud filtratsioonilaagrite eest."}, {"text_idx": "#000054", "text": "Reuters teatas, et uued sanktsioonid Venemaa vastu kehtestas reedel ka U\u0308hendkuningriik, kes peale Venemaa lisas sanktsioonide nimistusse ka mitmed isikud ja organisatsioonid Iraanis ja teistes riikides, kus inimo\u0303iguste olukord on va\u0308ga problemaatiline."}, {"text_idx": "#000055", "text": "Ukraina peastaap hommikul: o\u0308o\u0308pa\u0308eva jooksul ru\u0308nnati 11 Vene so\u0303durite ja tehnika koondumiskohta"}, {"text_idx": "#000056", "text": "Ukraina kaitsejo\u0303udude peastaap teatas reede hommikul, et viimase o\u0308o\u0308pa\u0308eva jooksul ru\u0308ndasid Ukraina va\u0308ed kaheksat Vene va\u0308gede kontrollpunkti ning kahte Vene laskemoonaladu."}, {"text_idx": "#000057", "text": "Peastaap kinnitas, et Ukraina pommitas kaudtulega kolmapa\u0308eval Vene va\u0308gede koondumiskohti Zaporiz\u030cz\u030cja oblastis, misto\u0303ttu sai ligikaudu 240 Vene so\u0303durit haavata ning 20 u\u0308hikut eri tu\u0308u\u0308pi Vene tehnikat ha\u0308vitati. Samuti ha\u0308vitati kolm Vene laskemoonaladu."}, {"text_idx": "#000059", "text": "Vene va\u0308ed ja\u0308tkavad peastaabi kinnitusel pealetungikatseid Bahmuti la\u0308histel."}, {"text_idx": "#000060", "text": "Venemaa ru\u0308nnakutes Ukraina vastu hukkus o\u0308o\u0308pa\u0308evaga viis inimest"}, {"text_idx": "#000062", "text": "USA kuulutas va\u0308lja 275 miljoni dollari suuruse so\u0303jalise abi Ukrainale"}, {"text_idx": "#000063", "text": "Associated Press so\u0303nul saadab USA peatselt 275 miljoni dollari va\u0308a\u0308rtuses so\u0303jalist abi Ukrainale."}, {"text_idx": "#000064", "text": "Uue relvaabi paketi raames antakse ukrainlastele suures koguses laskemoona ning ko\u0303rgtehnoloogilisi droonivastaseid seadmeid."}, {"text_idx": "#000065", "text": "USA valitsusametnike kinnitusel on relvaabi paketis 80 000 suurtu\u0308kimu\u0308rsku haubitsatele ning saladuseks ja\u0308a\u0308v kogus rakette HIMARS-i mitmikraketiheitjatele. Samuti antakse Ukrainale rohkem Humvee so\u0303idukeid."}, {"text_idx": "#000066", "text": "USA peaks ametlikult abipaketist andma teada reede jooksul."}, {"text_idx": "#000067", "text": "Slovakkia kaalub laskemoona tootmist Ukraina tarbeks"}, {"text_idx": "#000068", "text": "Slovakkia va\u0308lisminister Rastislav Kac\u030cer u\u0308tles neljapa\u0308eval, et Slovakkia kaalub Ukraina tarbeks 120 mm ja 155 mm kaliibriga laskemoona tootmise alustamist."}, {"text_idx": "#000069", "text": "Minister kinnitas, et riigi prioriteet on 155mm suurtu\u0308kimoona tootmine."}, {"text_idx": "#000071", "text": "Holland annab Ukrainale tehnikat ja varuosi elektrivo\u0303rgu parandamiseks"}, {"text_idx": "#000072", "text": "Madalmaad lubasid saata Ukrainale elektrialajaamu, elektrivo\u0303rgu u\u0308mberlu\u0308litusseadmeid ning kaableid, mis on tarvilik riigi elektrivo\u0303rgu taastamiseks, vahendas Ukrainska Pravda."}, {"text_idx": "#000073", "text": "Teatatud abipakett on maksumusega 18 miljonit eurot. Kokku on Hollandi valitsus eraldanud 180 miljonit selleks, et aidata Ukrainal talv u\u0308le elada."}, {"text_idx": "#000075", "text": "Prantsusmaa saatis Ukrainale 100 generaatorit"}, {"text_idx": "#000077", "text": "Zelenski: Vene miinid tekitavad probleeme veel mitmeid aastaid"}, {"text_idx": "#000078", "text": "Ukraina president Volodo\u0303mo\u0303r Zelenski teatas oma o\u0303htuses videopo\u0308o\u0308rdumises, et andis postuumselt riiklikud autasud Hersoni oblastis hukkunud neljale politseinikule, kelle auto sattus hiljuti vabastatud aladel miini otsa, misto\u0303ttu ko\u0303ik neli meest hukkusid."}, {"text_idx": "#000079", "text": "Zelenski hoiatas, et okupeeritud alad ja\u0308a\u0308vad veel aastateks mineerituks."}, {"text_idx": "#000081", "text": "Tierre vo\u0303rdles Vene va\u0308gede ka\u0308itumist ISIS-e terroristidega, kui viimased pu\u0308u\u0308dsid tappa vo\u0303imalikult palju tsiviilisikuid ning ulatuslikult mineerides heidutada inimesi kodudesse naasmast."}, {"text_idx": "#000082", "text": "Ameerika U\u0308hendriigid on eraldanud Ukrainale 91,5 miljonit dollarit riigi demineerimiseks."}, {"text_idx": "#000083", "text": "Venemaa kutsub la\u0308a\u0308neriikide poolt Ukrainale antava relvaabi to\u0303ttu kokku U\u0308RO julgeolekuno\u0303ukogu"}, {"text_idx": "#000084", "text": "Ukraina uudisteagentuur Ukrinform teatas, et Venemaa on kutsunud kokku U\u0308RO julgeolekuno\u0303ukogu arutamaks la\u0308a\u0308neriikide poolt Ukrainale antavad relvaabi."}, {"text_idx": "#000086", "text": "Julgeolekuno\u0303ukogu kohtumine toimub reedel New Yorgi aja ja\u0308rgi kell 15.00 ehk Kiievi aja ja\u0308rgi kell 10 o\u0303htul."}, {"text_idx": "#000088", "text": "Rahvusvaheline so\u0303jauuringute instituut (ISW) hindas, et Venemaa soovib ja\u0308tkuvalt enda kontrolli alla saada kogu Ukraina."}, {"text_idx": "#000089", "text": "Vene presidendi esindaja Dmitri Peskov, vastates ajakirjanikele neljapa\u0308eval, va\u0308itis, et Venemaa soovib vallutada ainult nende nelja oblasti territooriumi, mille nad on endaga liitnud."}, {"text_idx": "#000090", "text": "ISW hinnangul on ko\u0303nekad Putini kommentaarid Vene impeeriumi ajaloost ning va\u0308ited, et \"Venemaa on ainuke Ukraina suvera\u0308a\u0308nsuse tagaja\"."}, {"text_idx": "#000091", "text": "Ukraina hinnangul kaotas Venemaa o\u0308o\u0308pa\u0308evas 310 so\u0303durit"}, {"text_idx": "#000092", "text": "Ukraina kaitsejo\u0303udude peastaap avaldas reedel tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000094", "text": "- jalava\u0308e lahingumasinad 5912 (+1);"}, {"text_idx": "#000098", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000101", "text": "Taiwan testis tiibraketti, mis ulatub Mandri-Hiina sisemaad ru\u0308ndama"}, {"text_idx": "#000104", "text": "Po\u0303hjamaad kirjas ROK-ile: praegu ei ole o\u0303ige kaaluda Venemaa tagasitulekut"}, {"text_idx": "#000109", "text": "Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000111", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 5000 inimese"}, {"text_idx": "#000113", "text": "Reznikov: Venemaa suurpealetung vo\u0303ib alata juba veebruaris"}, {"text_idx": "#000115", "text": "Times: Kreml muretseb, et marurahvuslased vo\u0303ivad teha riigipo\u0308o\u0308rde"}, {"text_idx": "#000116", "text": "Mediazona: vangid ei taha enam innukalt Wagneriga liituda"}, {"text_idx": "#000117", "text": "CNN: Ukraina va\u0308ed valmistuvad karmiks kevadeks"}, {"text_idx": "#000121", "text": "Kasvav energiana\u0308lg kannustab pruuni kullapalavikku"}, {"text_idx": "#000131", "text": "Ministeerium arutab lisapuhkepa\u0308evade teemat to\u0308o\u0308andjate ja ametiu\u0308hingutega"}, {"text_idx": "#000134", "text": "Iisraeli relvaabi Ukrainale peetakse va\u0308heto\u0303ena\u0308oliseks"}, {"text_idx": "#000137", "text": "Ajateenistus pikeneb teatud erialadel kuni aastani"}]